APSTIPRINĀTS

ar Sabiedrības integrācijas fonda padomes

2024. gada 1. novembra lēmumu

(12. protokols, 2.2. punkts)

Eiropas Savienības kohēzijas politikas programmas 2021.–2027. gadam 4.4.1. specifiskā atbalsta mērķa “Veicināt nabadzības vai sociālās atstumtības riskam pakļauto personu sociālo integrāciju, izmantojot sociālās inovācijas”

4.4.1.1. pasākuma “Atbalsts jaunām pieejām sabiedrībā balstītu sociālo pakalpojumu sniegšanā”

**atklātas projektu ideju pieteikumu atlases**

**nolikums**

2024. gads

Identifikācijas Nr. 4.4.1.1.

1. Vispārīgie jautājumi
	1. Eiropas Savienības kohēzijas politikas programmas 2021.–2027. gadam 4.4.1. specifiskā atbalsta mērķa “Veicināt nabadzības vai sociālās atstumtības riskam pakļauto personu sociālo integrāciju, izmantojot sociālās inovācijas” 4.4.1.1. pasākuma “Atbalsts jaunām pieejām sabiedrībā balstītu sociālo pakalpojumu sniegšanā” (turpmāk – Atbalsta programma) projekta Nr. 4.4.1.1/1/24/I/001 ietvaros organizētās atklātas projektu ideju pieteikumu atlases (turpmāk – Atlase) nolikums nosaka sociālās inovācijas projektu ideju pieteikumu (turpmāk – Idejas pieteikums) iesniegšanas un vērtēšanas kārtību Atlasē.
	2. Atbalsta programmas mērķis ir sekmēt sociālās inovācijas sociālo pakalpojumu jomā, nodrošinot mūsdienīgu, cilvēka vajadzībām atbilstošu un aktuālu sabiedrībā balstītu sociālo pakalpojumu attīstību[[1]](#footnote-2).
	3. Atbalsta programmas ietvaros plānota divpakāpju atlase – sociālās inovācijas projektu (turpmāk – projekts) ideju pieteikumu atlase un projektu pieteikumu atlase. Projekta pieteikumu atlasei varēs sagatavot un iesniegt divu mēnešu laikā pēc projekta idejas pieteikuma apstiprināšanas.[[2]](#footnote-3)
	4. Atlases mērķis ir atlasīt projektu idejas, kuru īstenošanai ir potenciāls sniegt būtisku ieguldījumu Atbalsta programmas mērķa sasniegšanā.
	5. Atlasi organizē Sabiedrības integrācijas fonds (turpmāk – Fonds).
	6. Atlases nolikums izstrādāts saskaņā ar Ministru kabineta 2023. gada 19. decembra noteikumiem Nr. 820 “Eiropas Savienības kohēzijas politikas programmas 2021.–2027. gadam 4.4.1. specifiskā atbalsta mērķa “Veicināt nabadzības vai sociālās atstumtības riskam pakļauto personu sociālo integrāciju, izmantojot sociālās inovācijas” 4.4.1.1. pasākuma “Atbalsts jaunām pieejām sabiedrībā balstītu sociālo pakalpojumu sniegšanā” īstenošanas noteikumi” (turpmāk – MK noteikumi Nr. 820).
	7. Ideju pieteikumus iesniedz 12 mēnešu laika posmā, sākot no Atlases izsludināšanas datuma. Ideju pieteikumu atlase tiks pārtraukta ātrāk, ja projektu pieteikumu atlases ietvaros tiks apstiprināti projektu pieteikumi par maksimālo pieejamo Atbalsta programmas finansējumu.
	8. Pieteikumu var iesniegt kopā ar sadarbības partneri/-iem, kas atbilst Atlases nolikuma 1.9. punktā noteiktajam statusam.
	9. Atlases ietvaros Idejas pieteikuma iesniedzējs un sadarbības partneris var būt valsts pārvaldes vai pašvaldības iestāde, atvasināta publiska persona, biedrība, nodibinājums vai komersants, tai skaitā sociālais uzņēmums.
	10. Saskaņā ar MK noteikumu Nr. 820 3. punktu Atbalsta programmas mērķa grupa ir:
		1. pilngadīgas personas un bērni ar invaliditāti;
		2. pilngadīgas personas un bērni ar garīga rakstura traucējumiem, tai skaitā multipliem traucējumiem;
		3. pensijas vecuma personas, tai skaitā personas ar demenci;
		4. bezpajumtnieki vai mājokli zaudējušas personas;
		5. ielu bērni un jaunieši;
		6. personas, kas atkarīgas no atkarību izraisošām vielām un procesiem;
		7. personas, kuras atbrīvotas no ieslodzījuma vietas;
		8. ilgstoši bezdarbnieki;
		9. citas sociālās atstumtības riskam pakļauto personu grupas.
	11. Idejas pieteikumā jāparedz pierādījumos balstīta[[3]](#footnote-4) sociālās inovācijas īstenošana sociālo pakalpojumu jomā, plānojot jaunas efektīvākas metodes, pieejas, modeļa vai risinājuma izstrādi un attīstību esoša sabiedrībā balstīta sociālā pakalpojuma uzlabošanā vai jauna sabiedrībā balstīta sociālā pakalpojuma izveidē kādai no Atlases nolikuma 1.10. punktā minētajām mērķa grupām.
	12. Atlases ietvaros sociālās inovācijas sociālo pakalpojumu jomā ir jauni, efektīvi un ilgtspējīgi risinājumi, pieejas, modeļi, pakalpojumi, kas uzlabo sociālās atstumtības riskam pakļauto personu dzīves kvalitāti (sociālās inovācijas definīciju un pazīmes sk. Atlases nolikuma 3. pielikumā).
	13. Atlasē pieejamais finansējums ir 9 000 000 EUR.[[4]](#footnote-5)
	14. Maksimālā viena projekta finansējuma kopsumma finansēšanai no Atbalsta programmas ir 300 000 EUR. Uz finansējumu attiecas *de minimis* atbalsta regulējums.[[5]](#footnote-6)
	15. Projekta ietvaros tiks attiecinātas izmaksas, kas atbilst MK noteikumu Nr. 820 30.2.5. apakšpunktā noteiktajām izdevumu kategorijām.
	16. Maksimālais projekta īstenošanas periods ir 24 mēneši. Izstrādājot Idejas pieteikumu, jāņem vērā, ka projekta ietvaros jānodrošina sociālā pakalpojuma (tai skaitā risinājuma, pieejas, modeļa u.c.) aprobācija vismaz 12 mēnešus, iekļaujot ne mazāk kā 20 personas no atbilstošās projekta mērķa grupas.
	17. Projekta izmaksu attiecināmības periods ir projekta īstenošanas laiks, sākot no projekta īstenošanas līguma / vienošanās noslēgšanas datuma ar Fondu.
	18. Idejas pieteikuma iesniedzējs Atlasei var iesniegt vienu Idejas pieteikumu, bet, ja pieteikums tiek noraidīts, var iesniegt Atlasei citu Idejas pieteikumu.
	19. Atbalsta programmas finansējums veido 100% no projekta kopējām attiecināmajām izmaksām.
	20. Projekta īstenošanas teritorija ir Latvijas Republika.
2. Idejas pieteikuma noformēšanas un iesniegšanas kārtība
	1. Lai piedalītos Atlasē, Idejas pieteikuma iesniedzējs sagatavo Idejas pieteikumu saskaņā ar Atlases nolikuma 1. pielikumu.
	2. Idejas pieteikumu sagatavo latviešu valodā.
	3. Idejas pieteikumu paraksta Idejas pieteikuma iesniedzēja pārstāvēttiesīgā vai pilnvarotā persona. Ja Idejas pieteikumu iesniedz pilnvarotā persona, tam pievieno pilnvaru.
	4. Idejas pieteikumu iesniedz elektroniski atbilstoši Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktajām prasībām.
	5. Idejas pieteikumu iesniedz elektroniski, nosūtot uz e-pasta adresi inovacija@sif.gov.lv, e-pasta tematā norādot “Sociālās inovācijas projektu ideju atlasei”. Par iesniegšanas laiku tiek uzskatīts laiks, kad Idejas pieteikums saņemts Fonda e-pastā. Pēc Idejas pieteikuma iesniegšanas Idejas pieteikuma iesniedzējs saņems paziņojumu par pieteikuma saņemšanu, taču tā atvēršana un pārstāvēttiesīgās vai pilnvarotās personas identitātes pārbaude tiks veikta pēc Idejas pieteikuma vērtēšanas uzsākšanas.
	6. Idejas pieteikumu, kas saņemts pēc Fonda mājas lapā publicētajā sludinājumā norādītā termiņa beigām, Fonds neizskata un par to informē Idejas pieteikuma iesniedzēju.
3. Projektu ideju pieteikumu vērtēšanas kārtība un kritēriji
	1. Ideju pieteikumus vērtē Atlases vērtēšanas komisija (turpmāk – Komisija) saskaņā ar Komisijas nolikumu. Komisijas sastāvā ir divi pārstāvji no Labklājības ministrijas, divi nevaldības organizāciju sektora pārstāvji, viens sociālo pakalpojumu sniedzēju pārstāvis un viens Fonda pārstāvis, kas vada Komisijas darbu, bet vērtēšanā un balsošanā nepiedalās. Nepieciešamības gadījumā var tikt piesaistīti eksperti, lai gūtu pārliecību, ka Idejas pieteikums atbilst Atbalsta programmas mērķim un vērtēšanas kritērijiem.
	2. Komisijas sastāvu apstiprina Fonda padome. Komisija darbojas saskaņā ar Fonda padomes apstiprinātu Komisijas nolikumu.
	3. Komisija izvērtē iesniegtos Ideju pieteikumus reizi ceturksnī.
	4. Komisija vērtē Ideju pieteikumus saskaņā ar administratīvajiem, vienotajiem un kvalitātes vērtēšanas kritērijiem, ievērojot vērtēšanas kritēriju piemērošanas metodikā noteikto (Atlases nolikuma 2. pielikums).
	5. Idejas pieteikumu administratīvie vērtēšanas kritēriji:
		1. Idejas pieteikums atbilst Atlases nolikuma 2. punktā noteiktajām Idejas pieteikuma noformēšanas un iesniegšanas prasībām;
		2. Idejas pieteikuma iesniedzēja un sadarbības partnera (ja attiecināms) juridiskais statuss atbilst šī nolikuma 1.9. punktā noteiktajam.
	6. Idejas pieteikumu vienotie vērtēšanas kritēriji:
		1. Idejas pieteikumā norādītais projekta mērķis atbilst MK noteikumu Nr. 820 2. punktā noteiktajam Atbalsta programmas mērķim;
		2. Idejas pieteikumā norādītā projekta mērķa grupa atbilst MK noteikumu Nr. 820 3. punktā noteiktajai mērķa grupai.
	7. Idejas pieteikumu, kas neatbilst administratīvās vērtēšanas kritērijiem, Fonds nevirza tālākai vērtēšanai un par to informē Idejas pieteikuma iesniedzēju.
	8. Ja Idejas pieteikumā tiks konstatētas neatbilstības Atlases nolikuma 3.6. punktā noteiktajiem vienotajiem vērtēšanas kritērijiem, tas tiks noraidīts.
	9. Ideju pieteikumu kvalitātes vērtēšanas kritēriji:
		1. Idejas pieteikuma iesniedzējs ir apzinājis mērķa grupu, tās vajadzības un mērķa grupas izvēles principus. Atbilstoši mērķa grupas vajadzībām ir identificēta problēma sociālo pakalpojumu jomā, pamatota tās aktualitāte un nozīmīgums.
		2. Risinājums ir tieši mērķēts uz identificētās problēmas novēršanu vai negatīvās ietekmes mazināšanu, un tas atbilst mērķa grupas vajadzībām.
		3. Risinājums ietver inovāciju vai inovatīvus elementus, lai pēc iespējas efektīvāk risinātu identificēto problēmu sociālo pakalpojumu jomā.
		4. risinājums ir ilgtspējīgs.
	10. Minimālais nepieciešamais punktu skaits kvalitātes vērtēšanas kritērijos:

|  |  |  |
| --- | --- | --- |
| Kritērijs | Minimālais nepieciešamais punktu skaits | Maksimālais punktu skaits |
| 3.9.1. | 3 punkti | 5 punkti |
| 3.9.2. | 3 punkti | 5 punkti |
| 3.9.3. | 3 punkti | 5 punkti |
| 3.9.4. | 3 punkti | 5 punkti |
| Kopā: | 12 punkti | 20 punkti |

* 1. Ja Idejas pieteikumam piešķirto punktu skaits kvalitātes kritērijos ir mazāks par Atlases nolikuma 3.10. punktā noteikto minimāli nepieciešamo punktu skaitu, Komisija iesaka Fonda padomei Idejas pieteikumu noraidīt.
	2. Ideju pieteikumu, kuri visos Atlases nolikuma 3.9. punkta minētajos kvalitātes vērtēšanas kritērijos ieguvuši vismaz minimālo punktu skaitu, iesniedzēji tiek aicināti līdz 10 (desmit) darba dienu laikā sagatavot sava Idejas pieteikuma prezentāciju un prezentēt to Komisijai. Pēc prezentācijas noklausīšanās Komisija var precizēt Idejas pieteikumam sniegto vērtējumu.
	3. Ideju pieteikumus, kuri visos Atlases nolikuma 3.9. punkta minētajos kvalitātes vērtēšanas kritērijos ieguvuši vismaz minimālo punktu skaitu, Komisija sakārto dilstošā secībā pēc augstākā iegūtā kopējā kvalitātes kritēriju punktu skaita un atbalsta piešķiršanā priekšroka tiek dota tam Idejas pieteikumam, kurš saņem augstāku punktu skaitu 3.9.3., 3.9.2. un 3.9.4. kritērijā. Pārējie Ideju pieteikumi, kuru projektiem nepietiks finansējums, tiks noraidīti. Ja Idejas pieteikums visos Atlases nolikuma 3.9. punktā minētajos kvalitātes vērtēšanas kritērijos ieguvis vismaz minimālo punktu skaitu, taču tiek noraidīts nepietiekama finansējuma dēļ, tas tiek iekļauts Ideju pieteikumu rezerves sarakstā. Ja Atbalsta programmas ietvaros būs pieejams papildus finansējums, Ideju pieteikumu rezerves sarakstā iekļautie Ideju pieteikumu iesniedzēji tiks aicināti sagatavot projektu pieteikumus.
	4. Komisija sagatavo un iesniedz Fonda padomei Ideju pieteikumu vērtēšanas ziņojumu, kurā ietverts apstiprināšanai un noraidīšanai ieteikto Ideju pieteikumu saraksts.
	5. Pamatojoties uz Komisijas iesniegto Ideju pieteikumu vērtēšanas ziņojumu, Fonda padome pieņem lēmumu par katra Idejas pieteikuma apstiprināšanu vai noraidīšanu.
	6. Pieņemto lēmumu un uzaicinājumu iesniegt sociālās inovācijas projekta pieteikumu 5 (piecu) darbdienu laikā pēc Atlases nolikuma 3.15. punktā minētā lēmuma pieņemšanas dienas Fonds nosūta Idejas pieteikuma iesniedzējam uz tā norādīto elektroniskā pasta adresi.
1. Projekta pieteikuma sagatavošanas nosacījumi
	1. Apstiprināto Ideju pieteikumu iesniedzēji sagatavo projekta pieteikumu 2 (divu) mēnešu laikā no lēmuma par Idejas pieteikuma apstiprināšanu saņemšanas dienas.
	2. Idejas pieteikuma iesniedzējs var atsaukt Idejas pieteikumu jebkurā brīdī, kamēr nav noslēgts projekta īstenošanas līgums / vienošanās. Ja Idejas pieteikuma iesniedzējs 2 (divu) mēnešu laikā no dienas, kad izsludināti Ideju pieteikumu vērtēšanas rezultāti par Idejas pieteikuma apstiprināšanu, neiesniedz projekta pieteikumu vai līdz projekta īstenošanas līguma / vienošanās noslēgšanai atsauc projekta pieteikumu, Idejas pieteikuma iesniedzējs zaudē tiesības noslēgt projekta īstenošanas līgumu / vienošanos.
2. Pielikumi
3. pielikums “Projekta idejas pieteikuma veidlapa”;
4. pielikums “Projekta ideju pieteikumu vērtēšanas kritēriji un to piemērošanas metodika”;
5. pielikums “Informatīvs materiāls par sociālās inovācijas definīciju un pazīmēm”.
1. Ministru kabineta 2023. gada 19. decembra noteikumu Nr. 820 “Eiropas Savienības kohēzijas politikas programmas 2021.–2027. gadam 4.4.1. specifiskā atbalsta mērķa “Veicināt nabadzības vai sociālās atstumtības riskam pakļauto personu sociālo integrāciju, izmantojot sociālās inovācijas” 4.4.1.1. pasākuma “Atbalsts jaunām pieejām sabiedrībā balstītu sociālo pakalpojumu sniegšanā” īstenošanas noteikumi” 2. punkts. [↑](#footnote-ref-2)
2. Uzreiz iesniegt projekta pieteikumu, neiesniedzot projekta idejas pieteikumu, varēs tikai gadījumā, ja projekta pieteikums saistīts ar šādām tēmām:

atbalsta pasākumi, lai nodrošinātu sociālo aprūpi dzīvesvietā personām attālos lauku reģionos;

atbalsta pasākumi nodarbinātības saglabāšanai neformālajiem aprūpētājiem, kuri aprūpē tuvinieku;

integrēti sociālās aprūpes pakalpojumi dzīvesvietā;

preventīvi pasākumi bērniem un viņu likumiskajiem pārstāvjiem un jauniešiem par bērnu un jauniešu seksuālo un reproduktīvo veselību

(sk. Ministru kabineta 2023. gada 19. decembra noteikumu Nr. 820 “Eiropas Savienības kohēzijas politikas programmas 2021.–2027. gadam 4.4.1. specifiskā atbalsta mērķa “Veicināt nabadzības vai sociālās atstumtības riskam pakļauto personu sociālo integrāciju, izmantojot sociālās inovācijas” 4.4.1.1. pasākuma “Atbalsts jaunām pieejām sabiedrībā balstītu sociālo pakalpojumu sniegšanā” īstenošanas noteikumi” 30.3.2. apakšpunktu). [↑](#footnote-ref-3)
3. Atlases ietvaros pierādījumi var būt pētījumi, statistikas dati, pilotēšana, mērķa grupas aptauja u.c. informācija, kas liecina par plānotās sociālas inovācijas efektivitāti. [↑](#footnote-ref-4)
4. Atbalsta programmā plānots elastības finansējums 2 997 728 EUR apmērā. Labklājības ministrija pēc Eiropas Komisijas lēmuma par vidusposma pārskatu var ierosināt no 2026. gada 1. janvāra palielināt Atbalsta programmā pieejamo finansējumu par elastības finansējuma summu (sk. MK noteikumu Nr.820 8. un 11. punktu). [↑](#footnote-ref-5)
5. Projekta īstenotājam sniegtais finanšu atbalsts, ņemot vērā MK noteikumu Nr.820 V nodaļā minētos *de minimis* atbalsta ierobežojumus, viena sociālās inovācijas projekta īstenošanai nepārsniedz Komisijas 2023. gada 13. decembra Regulā (ES) 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (Eiropas Savienības Oficiālais Vēstnesis, 2023. gada 15. decembris, sērija L) (turpmāk – Regula 2023/2831) noteikto maksimālo apmēru. [↑](#footnote-ref-6)